
Joe Knapp 


Įvadas 


Tarptautinis švietimo įstaigų bendruomenių ekologinio švietimo projektas 
„Saulėto oranžinio traukinio kelionė“ (toliau — Projektas) buvo vykdomas 2016- 
2020 m. Projekto pradžia kiekvienais metais — balandžio 7 d. (Pasaulinę sveikatos 
dieną), pabaiga — lapkričio 11 d. (Šv. Martyno vardo dieną, žibintų arba šviesos 
dieną). Projekto organizatorius — Vilniaus lopSelis-darzelis „Rūta“. Projekto 
iniciatorė ir vadovė — Rita Stulpinienė, Vilniaus lopSelio-darzelio „Rūta“ mokytoja 
ekspertė. Projekto koordinatorė — Rasa Žiemienė, Vilniaus lopšelio-darželio „Rūta“ 
direktorės pavaduotoja ugdymui. 2016-2019 m. projektas buvo remiamas Vilniaus 
miesto savivaldybės visuomenės aplinkosauginio švietimo programos „Savivaldybei 
pavaldžių įstaigų aplinkosauginis švietimas“ lėšomis. Projekto „Saulėto oranžinio 
traukinio kelionė“ tikslas — per patirtinį ugdyma(si) suteikti vaikui pažinimo 
džiaugsmą auginant moliūgą bei kitus augalus nuo sėklytės iki brandaus augalo 
kartu su mokytoju ir šeima, puoselėjant vaiko dvasines, kūrybines galias globojant 
gamtą, ugdant gamtojautą, pagarbą gyvybei ir dvasingumą, ekologinę savimonę, 
sveiką gyvenseną. Saulėtas oranžinis traukinys nenuilstamai riedėjo per visą Lietuvą 
ir už jos ribų, kviesdamas švietimo įstaigų bendruomenes keliauti į platų gamtos 
pasaulį, skleidžiant oranžinę šilumą ir dalinant šypsenas. Kodėl oranžinę? Todėl, 
kad tai šeimos, meilės, draugystės, saulės, šviesos spalva. Kodėl į gamtos pasaulį? 
Todėl, kad didesnė dalis vaikų pasaulį, gamtos grožį pažįsta iš knygelių, televizijos 
laidų, kompiuterinių žaidimų ir pan. Kaip teigia Targamadzė (2014), „Z karta dar 
vadinama skaitmeninės erdvės vaikais. Z karta siejama su interneto atsiradimu“ 
Jackevičius (2014). Skaitmeninių technologijų erdvė iš vaikų atima galimybę pajausti 
gamtos skleidžiamus kvapus, garsus, spalvų įvairovę, mažėja galimybė ugdyti(is) 
gamtojautą, ekologinę savimonę, gamtamokslinę kompetenciją. Vaikai iš prigimties 
tyrinėtojai, aktyviai ieškantys informacijos apie jį supančią aplinką. „Gamtamokslinė 
kompetencija - tai gebėjimas ir nusiteikimas naudotis gamtos pasaulį aiškinančiomis 
žiniomis ir gamtos tyrimų metodais, siekiant atsakyti į iškylančius klausimus, ieškoti 
įrodymais pagrįstų išvadų bei sprendimų, suprasti žmogaus veiklos sukeltus gamtos 
pokyčius ir imtis asmeninės atsakomybės už aplinkos išsaugojimą, tausoti savo ir 
kitų žmonių sveikatą“ (Bendrosios programos, 2008, p. 861). 

Saulėto oranžinio traukinio kelionė prasideda nuo sėklos, kurią vaikas tyrinėja 
ir pasėja su mokytoju į žemę. Šios patyriminės veiklos metu vaikai sužino informaciją 
apie augalų sandarą, jų prisitaikymą prie aplinkos sąlygų ir gyvenimo strategijas 
išlikti, sėklų įvairovę, jų reikšmę augalo gyvenimo pratęsimui, dirvožemio rūšis, kokių 
sąlygų reikia, kad sėklytė „prabustų“ ir duotų pradžią naujai gyvybei. Stebėjimas, 
daigelio laukimas skatina vaiko smalsumą, kantrumą, suteikia žinių apie tai, ko reikia 
augalui, kad jis galėtų išvysti saulės šviesą, ugdo pagarbą gyvybei. Daiginant sėklas ir 
stebint augalo augimą ugdoma vaiko pažinimo kompetencija, jis skatinamas tyrinėti 
ir atrasti pasaulį. Vaikai kartu su mokytoju augina, prižiūri, bendrauja, įgauna naujų 
mokėjimų ir įgūdžių, prižiūrint augalus išsiaiškina ko reikia, kad augalas augtų, 
žydėtų, vestų vaisius. Moliūgai, kitos daržovės ir augalai auginami švietimo įstaigų 
aplinkoje. Tuo tikslu kuriami edukaciniai daržai, kuriuose įrengiamos originalios 
pakeltos lysvės augalams eksponuoti, parengiamos augalų stebėjimo metodikos. 
Taip žalioji aplinka pritaikoma ugdymo(si) procesui. Anot Motiejūnaitės (2020), 
„Vaikų darželyje, vėliau — mokyklose, ugdomi esminiai pradmenys, kurie pasitarnauja 
visam žmogaus gyvenimui. Viliuosi, jog žaliųjų edukacinių erdvių kūrimas netaps 
ateinančia ir praeinančia mada. Nes tai juk yra didžiulė vertybė — mokytis gamtoje 
ir iš gamtos“. Uktveris (2020), Žaliojoje aplinkoje, sodinant ir prižiūrint augalus, 
bendraujama su bendraamžiais, pedagogais, tėveliais ir kitais bendruomenės 
nariais, taip tobulinama vaikų komunikavimo kompetencija — vaikai mokosi klausyti, 
kalbėti, skaityti, rašyti, išreikšti savo nuomonę ir ją apginti. Tyrinėjant aplinką 
tobulėja vaikų gebėjimai užmegzti geranoriškus santykius su kitais vaikais, spręsti 
tarpusavio nesutarimus, vaikai išmoksta pakantumo, tolerancijos kitam. „Sąveika su 
gamta įvairiais amžiaus tarpsniais skirtinga ir specifiška. Tai būtina pažinti, apmąstyti 
ir valdyti.“ (Lamanauskas, 2005). 

Sudaiginti moliūgai ar kiti augalai gali būti dovanojami šeimai. Tai ypač tinka 
minint Šeimos dieną (gegužės 15-oji - Šeimos diena, Jungtinių Tautų organizacijos 
sprendimu ji minima nuo 1994 metų). Dalintis augalų daigais patariama ir su 
kitomis švietimo įstaigų bendruomenėms. Tai padeda susipažinti, užmegzti 
bendradarbiavimą. Dalindamiesi savo auginamais augalais vaikai patiria dovanojimo 
džiaugsmą. Dalinimasis su kitais ugdymo procese yra ypatingai svarbus, nes padeda 
vaikui plėtoti socialines kompetencijas, empatiškumą, skatina mąstyti apie kito 
poreikius ir laimę. 

Toliau sudygęs augalas (daigas) auginamas vaiko artimiausių žmonių 
aplinkoje. Tai didelė patirtis, kurią vaikas patiria, fiksuoja, stebi (augalo augimas, 
lapų didumas, žiedų skleidimasis ir spalva, kokie ir kodėl vabzdžiai lanko žiedus, 
pirmos vaisių užuomazgos, vaisiaus augimas ir t. t.). Svarbiausia, kad visa tai jis 
patiria su brangiausiais jo aplinkos žmonėmis. Aplinkos pažinimui labai svarbu, 
kad vaikai suaugusių padedami atliktų paprastus tyrimus, mokytųsi surasti 
informacijos apie rūpimus klausimus, gebėtų pritaikyti žinias. Tobulinant meninę 
vaiko kompetenciją, jie stebėdami augalus savo emocijas perteikia meno pagalba 
(dailė, muzika, vaidyba ir pan.) mokosi įsivaizduoti, pajausti, kurti, grožėtis. Rudenį 
su rūpesčiu ir meile išaugintas moliūgas ar kitas augalas grįžta į tą vietą (švietimo 

jstaiga, vaiky grupe, klase), kur buvo paséta sékla. Mokosi lyginti ir gretinti, grupuoti 
ir klasifikuoti, ieškoti pasekmės — priežasties ryšių. Vaikai ragauja, gamina su tėvais 
ar mokytojais patiekalus, aptaria kokias emocijas sukelia šios nuostabios gamtos 
dovanos. „Tyrinėjimas — tai procesas, kai atidžiai žiūrint, klausant, uodžiant, liečiant, 
klausinėjant, ieškant informacijos įvairiuose šaltiniuose sužinoma apie gyvosios 
ir negyvosios gamtos objektus bei reiškinius, žmogaus sukurtus daiktus, žmonių 
gyvenimą“. (Ikimokyklinio ugdymo vaikų pasiekimų aprašas, 2014). Suteikdami 
vaikams naujų įspūdžių, bendruomenės nariai sukuria originalias moliūgų ir kitų 
augalų kompozicijas, kurios skleidžia gerumą, dalina šypsenas ir gerą nuotaiką. 
Tokia veikla ugdytiniams yra patraukli, siūlanti daug naujų idėjų. 


Projektinės veiklos įgyvendinimas 2016-2020 m. 
2016 metų edukacinės veiklos 


e Sėtiir pažinti moliūgus. (žr. 1 pav.) 

e Parengti koliažą, atspindintį keturis moliūgo auginimo etapus. 

e Sukurti saulėtą oranžinį traukinį švietimo įstaigų žaliosiose erdvėse. (žr. 

2 pav.) 

2016 m. Respublikiniame švietimo įstaigų bendruomenių ekologinio švietimo 
projekte ,,Sauléto oranžinio traukinio kelionė per Lietuvą“ dalyvavo 180 Lietuvos 
švietimo įstaigų bendruomenės ir vienas darželis iš Lenkijos. Oranžiniu gamtos 
takeliu keliavo 1121 pedagogai. Projekte dalyvavusios bendruomenės sukūrė 
saulėtą moliūgų traukinuką iš 13 tūkst. 192 moliūgų, kurio ilgis 3 kilometrai 401 
metras ir 36 centimetrai. 

2016 m. spalio 7 d. aplinkosauginiame renginyje „Oranžinė šypsenos diena“ 
pasiektas „Ilgiausios moliūgų eilės“ Lietuvoje rekordas. (žr. 3 pav.) Eilę sudarė 903 
moliūgai, kuriuos užaugino 68 Lietuvos švietimo įstaigų bendruomenės. Išleista 
„Ilgiausios moliūgų eilės Lietuvoje rekordas“ foto knyga internetinėje Zoombook 
platformoje. https://www.zoombook.It/shelf/shared/clRDcss3JG/ 


1 paveikslas 2 paveikslas 
Moliūgo sėklų tyrinėjimas Oranžinis traukinuko vagonėlis 

3 paveikslas 
Siekiamas „Ilgiausios moliūgų eilės“ Lietuvoje rekordas 


2017 metų edukacinės veiklos 


e Sėtiir pažinti moliūgus ir oranžiniais žiedais žydinčius augalus: medetkas, 
serenčius, rudbekijas ir kt. 

e Sukurti kompoziciją „Linksmuką“ iš moliūgų ir kitų rudens gėrybių (žr. 4 
pav.). 

e Organizuoti „Oranžinę dieną“ tiems, kuriems labiausia to reikia (krizių 
centrų ar senelių namų gyventojams, daugiavaikėms šeimoms, nakvynės 
namų gyventojams...). 

Tarptautiniame švietimo įstaigų bendruomenių ekologinio švietimo projekte 
„Saulėto oranžinio traukinio kelionė“ dalyvavo 150 Lietuvos švietimo įstaigų 
bendruomenės ir 8 švietimo įstaigų bendruomenės iš įvairiausių pasaulio šalių — 
dvi iš Lenkijos, dvi iš Latvijos, Vokietijos, Jungtinės karalystės, Norvegijos, ir net iš 
saulėtos Australijos. Viso 880 pedagogų. Spalio 6 d. Vilniaus m. Vingio parke, vyko 
aplinkosauginis renginys — ,,Oranziné šypsenos diena“. Renginio metu iš vasarą 
užaugintų moliūgų buvo sudėta saulėta oranžinė moliūgų šypsena, kuri skleidė žinią 
„Gerumas valdo pasaulį“ (žr. 6 pav.). Oranžinė moliūgų šypsena buvo sukurta iš 
320 moliūgų, kuriuos atvežė 39 švietimo įstaigų bendruomenės iš įvairių pasaulio 
kampelių. Viso renginyje užsiregistravo 587 dalyviai. 

4 paveikslas 5 paveikslas 
„Kompozicija - Linksmukas“ „Oranžinės dienos“ organizavimas 


6 paveikslas 
Saulėta oranžinė moliūgų šypsena skleidžia žinią „Gerumas valdo pasaulį“ 


2018 metų edukacinės veiklos 


e Sėti ir pažinti vaistinius augalus (melisą, šalaviją, kmynus, rasakilas, 
medetkas, serenčius, ramunėles, žemuoges ir kt.) 
e Sukurti „Sveikuolių moliūgų ir vaistinių augalų bičiulystės“ kompoziciją 
(žr.7-8 pav.). 
e Kurti ketureilius, pasakas, istorijas, legendas apie moliūgą. 
"Išleista autentiškos kūrybos metodinė priemonė „Saulėto oranžinio traukinio 
kelionės kūrybinė stotelė“. Tarptautiniame švietimo įstaigų bendruomenių ekologinio 
švietimo projekte „Saulėto oranžinio traukinio kelionė“ dalyvavo 139 Lietuvos 

švietimo įstaigų bendruomenės ir 6 švietimo įstaigų bendruomenės iš įvairiausių 
pasaulio šalių — iš Lenkijos, Latvijos, Norvegijos, dvi iš Estijos ir iš saulėtos Australijos. 
Viso 1000 pedagogų. Rugsėjo 28 d. Vilniaus m. Vingio parke aplinkosauginio 
renginio „Oranžinė šypsenos diena“ metu buvo surengtas dekoruotų skėčių paradas 
„Prikelkime skėtį antram gyvenimui“ (žr. 9 pav.). Jų eilę sudarė 705 skėčiai. Dalyvavo 
33 švietimo įstaigų bendruomenės. 


7 paveikslas 8 paveikslas 
Kompozicija „Arbatinukas“ „Žolynėlių mergelė“ 


9 paveikslas 
Dekoruotų skėčių paradas „Prikelkime skėtį antram gyvenimui“ 


2019 metų edukacinės veiklos 


e Sèti ir pažinti dekoratyvinius moliūgus ir egzotinius augalus (žr.10-11 
pav.). 

e Organizuoti gamtamokslinį oranžinį vaikų forumą „Aš - gyvybės kūrėjas“. 

e Surengti dekoratyvinių moliūgų bei egzotinių augalų parodą „Egzotinių 
augalų sala“. 

Tarptautiniame švietimo įstaigų bendruomenių ekologinio švietimo 
projekte ,,Sauléto oranžinio traukinio kelionė“ dalyvavo 92 Lietuvos švietimo 
įstaigų bendruomenės ir 7 švietimo įstaigų bendruomenės iš įvairiausių pasaulio 
šalių: iš Lenkijos, Latvijos, Baltarusijos, Ispanijos, Norvegijos, dvi iš Estijos. Viso 
667 pedagogai. 2019 metų rugsėjo 27 d. Vilniaus m. Vingio parke aplinkosauginio 
renginio „Oranžinė šypsenos diena“ metu buvo pasiektas „Didžiausios iš akmenų 
Archimedo spiralės“ rekordas Lietuvoje (Zr.12 pav.). Dalyvavo 28 švietimo įstaigų 
bendruomenės. Didžiausia iš akmenų Archimedo spiralę sudarė 6 vijos. Akmenukų 
skersmuo 5-10 cm. https://www.youtube.com/watch?v=jUSzLjE4yKo8.t=585 


10 paveikslas 11 paveikslas 
Papajos tyrinėjimas Avokado tyrinėjimas 


12 paveikslas 
„Didžiausios iš akmenų Archimedo spiralės“ rekordas Lietuvoje 

2020 metų edukacinės veiklos 


e Sėtiir pažinti daržo augalus. 
e Sukurti kompoziciją iš rudens gėrybių „Moliūgo gimtadienio tortas“ (žr. 
13 pav.). 

e Parengti gimtadienio pramogą (žr. 14 pav.). 

2020 m. saulėtu oranžiniu traukinukų keliavo 140 švietimo įstaigų 
bendruomenių iš Lietuvos, o taip pat iš Lenkijos, Latvijos, Estijos, Norvegijos, 
Ispanijos. Viso 995 pedagogai. Dėl susiklosčiusios pandeminės Covid-19 padėties 
aplinkosauginis renginys „Oranžinė šypsenos diena“ Vilniaus m. Vingio parke 
neįvyko. 


13 paveikslas 14 paveikslas 
Moliūgo gimtadienio tortas EKO laiko kapsulė 


Apibendrinimas 


Apibendrinant, galima teigti, kad visus penkerius 2016-2020 metus „Saulėto 
oranžinio traukinio kelionės“ projektinės veiklos skatino Lietuvos Respublikos ir 
užsienio šalių švietimo įstaigų bendravimą ir bendradarbiavimą, siekiant geresnės 
ugdymo kokybės, dalintis įspūdžiais, patirtimi, bet ir ugdė bendražmogiškąsias 
vertybes patiriant dovanojimo džiaugsmą. Mažos moliūgo sėklytės galia subūrė 
švietimo įstaigų bendruomenes bendrai veiklai ne tik Lietuvos, bet ir iš kitų pasaulio 
šalių — Lenkijos, Latvijos, Estijos, Baltarusijos, Norvegijos, Vokietijos, Anglijos, 
Ispanijos ir net iš saulėtos Australijos. Projekto dalyviai prisidėdami prie žaliųjų 
erdvių kūrimo savo švietimo įstaigų teritorijose, skatino vaikus pažinti artimiausią 
aplinką ir ją kūrybiškai naudojo ugdymo procese. Mokytojai suteikė vaikui pažinimo 
džiaugsmą, auginant moliūgą bei kitus daržo augalus nuo sėklytės iki brandaus 
augalo, panaudojant patirtinį vaikų ugdymo procesą. „Patirtinis vaikų ugdymas(is) — 
toks procesas, kai ikimokyklinio ugdymo auklėtojas sudaro sąlygas vaikams pamatyti, 


https://doi.org/10.48127/gu/21.27.74 81 


GAMTAMOKSLINIS UGDYMAS BENDROJO UGDYMO MOKYKLOJE — 2021 / 
NATURAL SCIENCE EDUCATION IN A COMPREHENSIVE SCHOOL - 2021 
ISSN 2335-8408 


išgirsti, išgyventi, apmąstyti, t. y. įgyti įvairios patirties patiems aktyviai veikiant, 
dalyvaujant, kuriant kartu su kitais vaikais ir suaugusiaisiais (Ikimokyklinio ugdymo 
metodinės rekomendacijos, 2015). Per penkerius projektinės veiklos metus, buvo 
pasiūlyta 10 skirtingų patyriminių veiklų, kurių metu buvo sudarytos galimybės 
mokiniams pažinti artimiausią aplinką ir patirti atradimo džiaugsmą. Švietimo įstaigų 
mokytojai dalinosi projektinių veiklų patirtimi 4-iose konferencijose ,,Gerosios 
darbo patirties sklaida keliaujant saulėtu oranžiniu traukiniu“ ir turėjo galimybę 
pasisemti naujų inovatyvių, aplinkai draugiškų idėjų. Iš įvairių šalių pristatyti 62 
pranešimai. Pranešimuose atsispindi oranžinių veiklų integravimas į kitas veiklas, 
kaip sudarytos sąlygos specialiųjų ugdymosi poreikių turintiems vaikams, meninėms 
kūrybinėms veikloms įgyvendinti, kaip inicijavo laisvą ir savarankišką vaikų meninės 
išraiškos priemonių pasirinkimą, skatino vaikų kūrybiškumą, saviraišką bei teigiamų 
emocijų pasireiškimą kūrybos procese. Išleisti 3 foto albumai, 4 elektroninės 
„Moliūgų receptai“ knygos, sukurta autentiškos kūrybos metodinė priemonė 
„Saulėto oranžinio traukinio kelionės kūrybinė stotelė“. Vilniaus miesto Vingio 
parke vyko 4 aplinkosauginiai renginiai „Oranžinė šypsenos diena“, kurių metu iš 
vasarą užaugintų moliūgų, buvo dedama saulėta oranžinė moliūgų šypsena, kuri 
skleidė žinią „Gerumas valdo pasaulį“. Renginio dalyviai galėjo rinktis įvairias 
patyrimines veiklas: eko dirbtuvėlėse kiekvienas galėjo pasigaminti sau atminimo 
dovanėlę iš antrinių medžiagų. ,„Oranžinėje tyrimų laboratorijoje“ buvo galimybė 
patikrinti nitritų ir nitratų kiekį vaisiuose ir daržovėse, kepėjai virė ir vaišino visus 
skania, sveikuoliška moliūgų sriuba, mažuosius dalyvius džiugino teatro aktoriai. 
Vilniaus sveikatingumo klubų treneriai pravedė ne vieną ,,Sveikuoliy mankštą“, o 
Futbolo klubo „Žalgiris“ vyrai smagiai žaidė futbolą su renginio dalyviais. Į renginius 
su daina atvykdavo ir LPS „Bočiai“ senjorai, bei Žirmūnų rajono bendruomenės 
atstovai. Pasibaigus renginiui, norintys jungėsi prie Vilniaus lopSelio-darzelio 
„Rūta“ bendruomenės labdaringos veiklos, dovanodami moliūgus Vilniaus m. krizių 
centrams bei Maltos ordino pagalbos tarnybai. 

Organizuojant aplinkosauginius renginius buvo pasiekti du Lietuvos rekordai, 
stiprinama mokytojų ir šeimos partnerystė bei glaudus bendradarbiavimas su 
socialiniais partneriais, skatinama ne tik veikti kartu vardan bendro tikslo, bet ir 
nuo mažens dirbti komandoje. Apžvelgus svarbų strateginį dokumentą — Lietuvos 
pažangos strategija „Lietuva 2030“ — galima teigti, kad projekto „Saulėto oranžinio 
traukinio kelionė“ veiklos prioritetai dera su vieno iš pagrindinių strateginių 
dokumentų teiginiais: „Vaizduotė, kūrybiškumas ir kritinis mąstymas vertinami kaip 
svarbūs šalies ištekliai ir yra ugdomi nuo mažens visą gyvenimą. Skatinama ir ugdoma 
lyderystė, mokėjimas dirbti komandoje, stiprinamas visuomenės organizuotumas“ 
(Lietuvos pažangos strategija „Lietuva 2030“, 2012). 

Šis projektas tarsi mažas kūdikis gimęs iš mažos sėklytės, pasėtas pedagogų 
ir vaikų rankomis, kvietė keliauti patyriminiu gamtos taku, o žiedai, skleidžiantys 
ypatingą saulėtą šviesą, skleidė žinią, kad „Oranžinis virusas“ — pakelia nuotaiką, 
stiprina pažinimo imunitetą ir užmezga draugiškus bendradarbiavimo bei 
partnerystės ryšius. 

Summary 
DEVELOPMENT OF ECOLOGICAL AWARENESS IN PROJECT ACTIVITIES 


Rita Stulpinienė, Rasa Žiemienė 
Vilnius Kindergarten "Rūta", Lithuania 


The international ecological education project of the educational institutions“ 
communities “Sunny Orange Train Journey“ (hereinafter - the Project) was implemented 
in 2016 - 2020. The project starts every year on April 7. (World Health Day), ending 11 
November. (St. Martin's Day, Lantern or Day of Light). The organizer of the project is Vilnius 
kindergarten "Rūta". The initiator and leader of the project is Rita Stulpinienė, an expert 
teacher at Rūta Kindergarten in Vilnius. Project coordinator - Rasa Žiemienė, Deputy Director 
for Education of Vilnius Kindergarten "Rūta". 2016 - 2019 The project was supported by 
the Vilnius City Municipality Public Environmental Education Program “Environmental 
Education of Institutions Subordinated to the Municipality". The aim of the project "Sunny 
Orange Train Journey“ is to give a child the joy of cognition by growing an pumpkin and 
other plants from conception to a mature plant together with a teacher and family, fostering 
a child's spiritual, creative powers to nurture nature, develop nature and respect for life. 
spirituality, ecological self-awareness, healthy lifestyle. During the five years of the project, 
10 experiential activities were offered, during which educational communities joined the 
creation of green educational spaces and research in a green environment, providing 
opportunities for students to get to know the immediate environment and experience 
the joy of discovery. The partnership between teachers and families and the cooperation 
of specialists from educational institutions were strengthened in the organization of 

educational activities. Each year, teachers from educational institutions shared their 
experience of project activities at conferences entitled “Dissemination of good work 
experience while traveling on a sunny orange train” and had the opportunity to come up 
with new innovative, environmentally friendly ideas. 62 reports were delivered from various 
countries. The reports reflect the integration of orange activities into other activities, how to 
create conditions for the implementation of artistic and creative activities for children with 
special educational needs, how to initiate free and independent choice of children's artistic 
expression, promote children's creativity, self-expression and positive emotions. This project 
not only promoted communication and cooperation between educational institutions of 
the Republic of Lithuania and neighboring countries in order to achieve a better quality of 
education by sharing impressions and experience, but also nurtured common human values 
by experiencing the joy of giving. 3 photo albums, 4 electronic books "Pumpkin Recipes" 
have been published, the methodological tool of authentic creation "Creative Stop of the 
Sunny Orange Train Journey" has been created. 4 environmental events “Orange Smile Day” 
took place in Vilnius Vingis Park, during which two Lithuanian records were achieved. The 
power of a small pumpkin seed brought together communities of educational institutions 
for joint activities not only from Lithuania, but also from other countries of the world - 
Poland, Latvia, Estonia, Belarus, Norway, Germany, England, Spain and even from sunny 
Australia. This project, as a small baby born from a small semen, sown by the hands of 
educators and children, invited me to travel on an experiential nature trail. 

